Awadem d aferdis agejdan n yal taḥkayt, d netta i yesselḥuyen isayasen n tmezgunt , yettban-d wazal n yal awadem , acku ttilin s tuget nnig n yiwen n uwadem, ladɣa deg uḍris n umezgun, anda nettaf-d s kud ttilin iwudam tettcebbiḥ tmezgunt, imi ttban-d s tigawin xeddmen deg umezgun maca ur yezmir ara ad yessadu kan waḥda-s ineḍruyen i d yettilin deg teḥkayt mebla ma llan iwudam nniḍen, akken i d yenna PRUNER Michel : « Awadem deg tmezgunt qlil anda yettili waḥd-s, acku yettban-d wazal-is s uwudam nniḍen i s d yettaken anamek »70, acku wa yettkemil wa ur zmiren ara ad sɛun anamek ma ur dukklen ara ɣef waya ad d- ninni bli iwudam ccarken-tt atas n wassaɣen yemgareden nuknti deg tmezgunt-agi nufad atas n wassaɣen i yesduklen iwudam deg-sen ad d nebder assaɣ n umezruy, n tikti d umennuɣ ladɣa ɣer Muḥend U Caεban i yettnadin ɣef tutlayt.